**Referat fra årsmøte i KVS (Kyrkjebygdheia Vel Sammenslutning)**

**Tirsdag 23.aug. 2016.**

**Følgende møtte:**

Stokkosen Pål Tallaksen

Breili Ingvard Tveit

Stemtjønn Trond Jacobsen

Veum Finn Roksund

Veum Ingebjørg Næs

Sylvtjønn Stein Wildar

Huvtjønnleiken Stig Kjellevold

Holmvatn Anstein Hagen

Hellebrote Hanne Henstein

Langmyr Robert Kaasa

Vegen på Kyrkjebygdheia Knut Lurås Abrahamsen

Kyrkjebygdheia AS Halvor Grimstvedt

Som kjent hadde Løypelaget årsmøte på samme dag og sted som KVS. En del av de som møtte der, var også til stede på KVS sitt årsmøte, men da uten stemmerett.

**1/2016 Valg av møteleder og referent**

**Møteleder:** Anstein Hagen**. Refrent:** Stig Kjellevold

**2/2016 Godkjenning av innkalling og saksliste**

Innkallingen enstemmig godkjent.

Sak 8 (Kyrkjebygdheia AS informerer og svarer på spørsmål) og sak 7 ( Forslag til ny brøyteavtale) ble forelått skjøvet fram slik at Halvor Grimstvedt ikke måtte være til stede helt til møtets slutt. Sakslisten ble enstemmig godkjent med disse endringene.

**3/2016 Godkjenning av protokoll fra forrige møte**

Protokollen fra forrige årsmøte ble godkjent.

**4/2016 Årsrapport KVS**

Sekretariatets årsrapport for 2014/2015 ble gjennomgått og godkjent. Årsrapporten følger vedlagt.

* Under punktet om garnfiske var det noen som nevnte at de ikke hadde fått det omtalte informasjonsskrivet. Det vil bli sendt ut på nytt. Saken viste at kommunikasjonen mellom KVS og hyttevellene må bedres. Dette vil bli forsøkt gjort ved at man tar i bruk Løypelagets hjemmeside.
* Til sekretariatets merknad om at det var ønske om at de enkelte vellene burde vise større aktivitet ovenfor KVS for å få til en aktiv organisasjon til hytteeiernes beste, ble tanken luftet om det var for mange hyttevel på heia. Ble ikke drøftet nærmere. Sekretariatet vil komme tilbake til saken. Det ble igjen påpekt at kommunikasjonen må bedres hvis man skal få til en endring. Det ble også etterlyst en mer aktiv og dynamisk kommunikasjon fra sekretariatets side.

**5/2016 Informasjon fra Kyrkjebygdheia AS v/Halvor Grimstvedt**

* **Vannkvaliteten:** Det har til tider vært en del humus i vannet. Halvor opplyste at ledningsnettet har god nok kapasitet, men renseanlegget renser ikke godt nok. På spørsmål opplyste han at vanninntaket ligger på dypt vann i Holmvatn. Kyrkjebygdheia AS har vært i dialog med Nissedal kommune om at den skal overta ansvaret for vanntilførselen til heia. Dette har kommunen sagt seg interessert i. På spørsmål om tidspunkt var svaret at det kunne han ikke si noe konkret om. I beste fall kan det skje i løpet av 2017. Halvor kunne imidlertid ikke garantere noe. Det ble vedtatt at KVS skal lage en uttalelse stilet til kommuen for å få fortgang i dette arbeidet. Hvis kommunen overtar ansvaret må hytteeierne regne at de vil bli krevd for en påkoblingsavgift. Størrelsen på denne avgiften visste han ikke, men den ville så langt han visste, ikke bli høyere enn kr 20 000,00 + mva. Hytteeiere som ikke har innlagt vann, kan bli pålagt å koble seg på så sant det er ledningsnett i rimelig nærhet. Hvis kommunen overtar ansvaret vil vi være kvitt problemet rundt den til tider dårlige vannkvaliteten og det vil også bli nok vann når det er mange på hyttene som for eksempel i påska.
* **Steinbruddet:** Kyrkjebygdheia AS er pålagt å dekke til kantene rundt steinbruddet. Noen mente å ha hørt at det var satt en frist til 8. mai 2017. Halvor kunne ikke bekrefte det, men opplyste at hvis det var tilfelle, så måtte de ha en forlengelse av fristen.
* **Veien opp til Stemtjønn:** Veien opp til Stemtjønn må av sikkerhetshensyn legges om. Det ville skje når man hadde fått skutt bort nok masse. Innen den tid skal det lages en foreløpig sikring med bl.a. reflekser. Dette skal skje før vinteren.

**6/2016 Forslag til ny brøyteavtale**

Forslaget ble gjennomgått. Det ble presisert at avtalen ikke forutsetter at alle hyttevellene godkjenner den. Videre ble det presisert at hvis et hyttevel godkjenner avtalen, så forutsettes det at alle i hyttevellet som ønsker brøyting inn til sin hytte benytter Kyrkjebygdheia AS. Det er ingen prisøkning utenom ordinær prisregulering.

**De hyttevel som vil benytte seg av avtalen, må gi melding om dette til Stig Kjellevold innen 30. september.**

**7/2016 Vegen på Kyrkjebygdheia**

Årsrapport sendes ut i desember.

Leder av styret, Knut Lurås Abrahamsen orienterte om følgende:

* **Avfallsbua:** Det er fortsatt et problem at flere kaster søppel i avfallsbua som ikke skal kastes der. Dette medfører ekstrakostnader som også belastes hytteeiere som holder seg til gjeldende regler. Det vil bli montert lys i bua som tennes når noen går inn der.
* **Veibommen:**
	+ Veibommen er nå på plass. Dette har allerede nå ført til økte inntekter selv om veibommen også medfører økte utgifter i forbindelse med vedlikehold og avskrivning. Det ble antydet en nettogevinst på kr 200 000,00 ved årets utgang. Ellers har det vært litt driftsproblemer, men ikke mer enn man kunne regne med.
* Netto økning av gjestekort er i overkant av 50. I tillegg kommer ca 25 entreprenørkort og 10 ekstra kort til innenbygdsboende. Foreløpig anslag tilsier at bomanlegget vi gi en netto gevinst på minst kr 200 000,00 per år sammenlignet med den gamle bomkasseordningen.
* **Vedlikehold:**
	+ Parkeringsplassen innerst ved Holmvatn er utvidet.
	+ Det er satt av kr 250 000,00 til ekstraordinært vedlikehold. Vil bla. bli brukt til å rette ut høyresvingen et stykke ovenfor avfallsbua.
	+ Hvis penger igjen, vil parkeringsplassen på Langmyr bli utvidet.
	+ **Økonomi:** Disponible midler ved årsskiftet er økt med ca. kr 200 000,00. Det jobbes med å bygge opp en buffer til asfaltering, bla. fram til bommen.

**8/20156Valg**

* **Sekretariat KVS:**

Anstein Hagen (Holmvatn)og Stig Kjellevold (Huvtjønnleiken) og Hanne Henstein (Hellebrote) tok gjenvalg Enstemmig

* **Vegen på Kyrkejbygdheia**

Faste representanter for hytteeierne:

·         Knut Lurås Abrahamsen            Sylvtjønn hyttegrend

·         Rune Nilsen Stemtjønn hyttegrend

 ·        Thor Furuvald                              Holmvatn hyttegrend

 Enstemmig gjenvalgt.

Vararepresentanter:

1.Reilly Solhaug                      Stokkosen hyttegrend (Ny)

2.Geirr Midgaard                           Huvtjønnleiken hyttegrend

3.Einar Barosen                              Holmvatn hyttegrend

Enstemmig gjenvalgt

Revisor for hytteeierne:

Gunn Langmyr fra Sylvtjønn hyttegrend tok ikke gjenvalg. Sekretariatet fikk fullmakt til å finne en ny revisor.

Ny revisor blir **Bjørn Reime.**

**9/2016 Innsendte saker**

Ingen saker under dette punktet.

**10/2016 Utgifter i forbindelse med årsmøtet i KVS.**

Følgende har tatt disse utgiftene:

* 2012 Veum
* 2013 Sylvtjønn
* 2014 Stemtjønn
* 2015 Huvtjønnleiken
* 2016 Løypelaget

Helle, 24.08.2016

Stig Kjellevold

Ref.